OBAVIJEST I UPUTE
kandidatima  prijavljenim na natječaj za radno mjesto
knjižničara/ke 

 
I. OBJAVA NATJEČAJA 

Natječaj je objavljen u na mrežnim stranicama Hrvatskog zavoda za zapošljavanje dana  21.09.2026. 

Rok za podnošenje prijava je 8 dana od dana objave na mrežnim stranicama Hrvatskog zavoda za zapošljavanje. 


II. OPIS POSLOVA 

Opis poslova i zadataka:
-	posuđuje i razdužuje građu, obnavlja članstvo, obavlja rezervacije
-	vodi evidenciju rezervacija i prepisku
-	daje korisnicima informacije o Knjižnici, o fondu i programima Knjižnice
-	rješava korisničke informacijske zahtjeve
-	preporučuje korisnicima knjige za čitanje
-	sudjeluje u raznim oblicima rada s korisnicima
-	rješava složene informacijske zahtjeve korisnika
-	vodi međuknjižničnu posudbu
-	pretražuje on-line baze podataka
-	naplaćuje upisninu i zakasninu i ostale naknade knjižničnih usluga
-	vodi razne statistike o fondu, korisnicima, korištenju građe
-	analizira statističke podatke
-	sudjeluje u pripremi planova i izvještaja te prati, analizira i vrednuje obavljene poslove
-	usklađuje nabavnu politiku, organizira knjižnični fond i zbirke, pročišćava i izlučuje knjižničnu građu, sakuplja i analizira zahtjeve korisnika u vezi s nabavom knjižnične građe,
-	predlaže naslove knjižnične građe za nabavu
-	katalogizira knjižničnu građu, uređuje kataloge i druge evidencije
-	provjerava dotok naručene građe i reklamira neispravne narudžbe
-	procjenjuje fond
-	provodi poslove revizije i otpisa knjižnične građe
-	sudjeluje u stručnim i tehničkim poslovima digitalizacije građe
-	priprema dokumente za računalnu obradu
-	sadržajno analizira dokumente za potrebe klasifikacije i predmetne obrade
-	obrađuje građu posebnih zbirki
-	sudjeluje u pripremi informativnih biltena, izložbi, kulturno-animacijskih programa
-	u suradnji sa suradnikom za programe predlaže sadržajnu dopunu internetskih stranica Knjižnice i društvenih mreža na kojima je Knjižnica aktivna
-	sudjeluje u izvođenju i pripremi promidžbenih oblika rada za animiranje korisnika
-	organizira i potiče skupine korisnika, potencijalnih korisnika i utjecajnih osoba iz okruženja u zagovaranju Knjižnice i knjižnične profesije
-	ažurira i brine o arhiviranju baze prikupljenih podataka o korisnicima (upisnice i sl.) u
skladu s propisima o zaštiti osobnih podataka
-	prati stručna dostignuća u zemlji i svijetu
-	sudjeluje u radu domaćih i stranih stručnih udruženja
-	sudjeluje u stručnom usavršavanju knjižničnih djelatnika
-	obavlja druge poslove koji proizlaze iz procesa rada i po nalogu nadređenog voditelja i
ravnatelja.
III. PODACI O PLAĆI 

Člankom 69. Pravilnika o radu Knjižnice Mihaela Šiloboda propisano je da se Osnovna plaća radnika utvrđuje se umnoškom koeficijenta složenosti poslova radnog mjesta i osnovice, uvećanim za 0,5% za svaku navršenu godinu staža. Osnovicu za obračun plaće predstavlja osnovica za obračun plaće zaposlenih u upravnim tijelima Grada Svete Nedelje, a koja se utvrđuje Odlukom gradonačelnika Grada Svete Nedelje.
U Gradu Svetoj Nedelji, osnovica je utvrđena Odlukom gradonačelnika Grada Svete Nedelje; KLASA: 024-05/26-01/01, URBROJ: 238-29-03/1-26-10 od  28. svibnja 2026. i iznosi 715,00 eura bruto. 
Sukladno odredbi čl. 13. Pravilnika o unutarnjem ustrojstvu i sistematizaciji radnih mjesta 
Knjižnice Mihaela Šiloboda Sveta Nedelja, koeficijent složenosti poslova radnog mjesta knjižničar iznosi 4,00. 

IV. PROVEDBA POSTUPKA I NAČIN TESTIRANJA 

1. Natječaj provodi imenovano Povjerenstvo za provedbu natječaja koje obavlja sljedeće poslove: utvrđuje koje su prijave na natječaj pravodobne i potpune, utvrđuje listu kandidata prijavljenih na natječaj koji ispunjavaju formalne uvjete propisane natječajem, kandidate s liste poziva na prethodnu provjeru znanja i sposobnosti, provodi postupak provjere znanja i sposobnosti, podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti. 

2. Prijave kandidata koji se ne upućuju u daljnji postupak. Ukoliko je prijava za ovaj Natječaj nepravodobna (podnesena nakon isteka roka za podnošenje prijave neposredno ili nepreporučeno putem pošte), i/ili neuredna (ne sadrži sve zatražene podatke i dokumentaciju navedenu u Natječaju) ili ne ispunjava formalne uvjete iz ovoga Natječaja (nema najmanje jedan od općih i posebnih uvjeta radnog mjesta), ista se neće razmatrati niti će se podnositelj neuredne odnosno nepotpune prijave pozvati na dopunu. 
Izuzetno, ukoliko kandidat sam utvrdi da je potrebno dopuniti već podnesenu prijavu (npr. propustio priložiti traženi natječajni dokument ili je priložio pogrešan dokument, od nadležnog tijela je dobio potrebnu npr. potvrdu nakon podnošenja svoje prijave), isti to može učiniti prema pravilima uredne dostave zaključno do dana isteka natječajnog roka. 
Povjerenstvo otvara sve prijave nakon proteka roka za podnošenje prijava. 
Naglašava se da se uz pisanu prijavu prilože sve naznačene isprave i to u traženom obliku navedenom u ovom Natječaju, u protivnom je prijava neuredna. 
Osoba koja nije podnijela pravodobnu i urednu prijavu ili ne ispunjava formalne uvjete iz ovoga Natječaja, ne smatra se kandidatom prijavljenim na natječaj, o čemu će joj se dostaviti pisana obavijest putem elektroničke pošte na koju nema pravo podnošenja pravnog lijeka te je time za tu osobu natječajni postupak završen. 
Osobama koje se ne smatraju kandidatima kao i kandidatima koji nisu uspjeli u ovome Natječaju vratit će se njihovi prilozi podneseni u originalu po okončanju natječajnog postupka i nakon konačnosti odluke o izboru kandidata. 

3. Prethodna provjera znanja i sposobnosti kandidata. Za kandidate koji ispunjavaju formalne uvjete Natječaja provest će se prethodna provjera znanja i sposobnosti kandidata putem intervjua. 
Knjižnica Mihaela Šiloboda pridržava pravo eventualne provjere znanja putem pisanog testiranja, o čemu će kandidati biti naknadno detaljno obaviješteni putem elektroničke pošte najmanje 5 dana prije održavanja testiranja. 
Za kandidata koji ne pristupi prethodnoj provjeri znanja odnosno testiranju, a kojoj je po pozivu obvezatan pristupiti, smatra se da je povukao svoju prijavu na ovaj Natječaj. 


     POVJERENSTVO 
        ZA PROVEDBU NATJEČAJA
